Document ID: 31993L0073

Peta Direktiva Komisije 93/73/EGS
z dne 9. septembra 1993
o analiznih metodah, ki so potrebne za preverjanje sestave kozmetičnih izdelkov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 93/35/EGS [2], in zlasti člena 8(1) Direktive,
ker Direktiva 76/768/EGS predpisuje uradno preskušanje kozmetičnih izdelkov, da bi zagotovila izpolnitev pogojev o sestavi kozmetičnih izdelkov, predpisanih v določbah Skupnosti;
ker naj bi bile vse potrebne analizne metode določene čim prej; ker so bili štirje koraki že narejeni z Direktivo Komisije 80/1335/EGS [3], kakor je bila spremenjena z Direktivo 87/143/EGS [4], Direktivo Komisije 82/434/EGS [5], kakor je bila spremenjena z Direktivo 90/207/EGS [6], ter direktivama Komisije 83/514/EGS [7] in 85/490/EGS [8]; ker kvalitativno in kvantitativno določanje srebrovega nitrata, kvalitativno in kvantitativno določanje selenovega disulfida v šamponih proti prhljaju, kvantitativno določanje topnega barija in topnega stroncija v pigmentih v obliki soli ali barvil, kvalitativno in kvantitativno določanje benzilnega alkohola, kvalitativno določanje cirkonija in kvantitativno določanje cirkonija, aluminija in klora v sredstvih proti potenju, ki niso v obliki razpršila, kvantitativno in kvalitativno določanje heksamidina, dibromoheksamidina, dibromopropamidina in klorheksidina sestavljajo peti korak;
ker so ukrepi, predvideni s to direktivo, v skladu z mnenjem Odbora za prilagajanje Direktive 76/768/EGS tehničnemu napredku,
SPREJELA NASLEDNJO DIREKTIVO:
Člen 1
Države članice sprejmejo vse potrebne ukrepe za zagotovitev, da so med uradnim preskušanjem kozmetičnih izdelkov:
- kvalitativno in kvantitativno določanje srebrovega nitrata,
- kvalitativno in kvantitativno določanje selenovega disulfida v šamponih proti prhljaju,
- kvantitativno določanje topnega barija in topnega stroncija v pigmentih v obliki soli ali barvil,
- kvalitativno in kvantitativno določanje benzilnega alkohola,
- kvalitativno določanje cirkonija in kvantitativno določanje cirkonija, aluminija in klora v sredstvih proti potenju, ki niso v obliki razpršila,
- kvalitativno in kvantitativno določanje heksamidina, dibromoheksamidina, dibromopropamidina in klorheksidina
opravljeni v skladu s postopki, opisanimi v Prilogi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 1994. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 9. septembra 1993

Labels: 3
1
16